UMBONO WEBHAYIBHELI Ingabe Izinkanyezi Ziyakuthinta Ukuphila Kwakho?
NGOKWE-U.S. Department of Health and Human Services, “phakathi kuka-1980 no-2002, inani lentsha esanda kweva eshumini nambili ekhuluphele ngokweqile liye laphindeka kathathu kanti elezingane ezingaphansi kwalokho liye laphindeka kabili.” Izingozi zesikhathi eside ezihlobene nokukhuluphala usemncane zihlanganisa umfutho ophakeme wegazi, isifo sikashukela, isifo senhliziyo nezinhlobo ezihlukahlukene zomdlavuza. *
Izingane, yintsha esanda kweva eminyakeni eyishumi nambili kanye nabantu abadala benza kahle ngokubhekisisa indlela abadla ngayo. Ngaphandle kokuzikhandla ngokweqile, ukuthatha izinyathelo ezimbalwa ezilula kungenza umehluko. Ngokwesibonelo, cabanga ngensizwa okuthiwa uMark, eyathola ukuthi ukushintsha imikhuba yayo yokudla kwayilethela izinzuzo ezinkulu empilweni nasenhlalakahleni yayo. UMark uyavuma, “Ngangiphila ngokudla ukudla okungenamsoco.” I-Phaphama! yakhuluma noMark ukuze ithole indlela ashintsha ngayo.
Kwenzekani lapho usuthuthile ekhaya?
Waqala kanjani ukulawula indlela owawudla ngayo?
Ingabe kwadingeka wenze izinguquko ezinkulu?
Ezinye izinto ngaziyeka ngokuphelele. Ngokwesibonelo, ngayeka ukuphuza iziphuzo ezibandayo ngaphuza amanzi kuphela. Lokho kwakunzima. Ngangizithanda iziphuzo ezibandayo futhi ngiwazonda amanzi. Ngemva kokuphuza ingilazi yamanzi, ngangithi qhabu isiphuzo esenziwe ngezithelo, esasinandisa. Ngemva kwesikhathi esithile, amanzi aya eba mnandi.
Yini enye owayenza ngaphandle kokuyeka ukudla okungenamsoco?
Cha, ngisaya ukuyodla ngaphandle ngezikhathi ezithile. Kodwa lapho ngiya, ngiyaqapha kakhulu ukuthi ngidla kangakanani. Uma ngiphakelwe ukudla okuningi, ngicela banginike ibhokisana engizokufaka kulo ukuze ngihambe nakho. Ngibe sengifaka ingxenye yokudla ebhokisini ngaphambi kokuba ngiqale ukudla. Ngaleyo ndlela, ngidla ukudla okwanele kunokuba ngidle kakhulu, ngenxa nje yokuthi ngizizwa nginecala ngokushiya ukudla epuletini.
Umzimba wami unciphile, futhi senginamandla kakhudlwana. Angisazenyezi. Okuhle kunakho konke ukuthi ngiyajabula ngokwazi ukuthi ngokunakekela impilo yami, ngidumisa uNkulunkulu owangipha isipho sokuphila. (IHubo 36:9) Ngangicabanga ukuthi ukuphila ngendlela enempilo kuyisicefe. Kodwa manje njengoba sengiqalile ukudla ngendlela efanele, ngeke ngisakushintsha noma kungathiwa ngizonikwa izwe lonke! *
^ isig. 2 Inkulumo ethi “ukukhuluphala kwezingane ngokweqile” ibhekisela esimweni sempilo esithinta izingane nentsha esanda kweva eshumini nambili. Izazi zithi intsha ekhuluphele inamathuba angamaphesenti angu-70 okukhuluphala nalapho isingabantu abadala.
^ isig. 20 Alukho uhlobo lokudla i-Phaphama! elutusayo. Umuntu ngamunye kufanele acabangisise ngezinto azikhethayo futhi athintane nodokotela ngaphambi kokwenza izinqumo eziphathelene nokudla azokudla. Gwema izinhlobo zokudla ezingaba yingozi.
Okthoba 2012 _ Indlela Yokuphumelela Esikoleni
PHAPHAMA! Okthoba 2012 _ Indlela Yokuphumelela Esikoleni
Nikelela Umsebenzi Wethu Womhlaba Wonke